
Одбор за правосуђе, државну 
управу и локалну самоуправу
07 Број: 
29. јул 2026. године
Б е о г р а д
На основу члана 84. Пословника Народне скупштине, Одбор за правосуђе, државну управу и локалну самоуправу, на седници одржаној 29. јула 2026. године, донео је 
О Д Л У К У
о организовању Петог јавног слушања
1. Организује се Пето јавно слушање Одборa за правосуђе, државну управу и локалну самоуправу на тему „Представљање Предлога закона o Правосудној академији, који је 17. јула 2026. године поднела Влада и Нацрта закона о изменама и допунама Закона о спречавању корупције“. 
2. Јавно слушање ће се одржати 18. августа 2026. године, у Крагујевцу, у Великој сали Скупштине Града, у згради Градске управе Града Крагујевца, Трг слободе 3, са почетком у 11,00 часова.
3. На јавно слушање биће позвани, у складу са чланом 84. став 5. Пословника Народне скупштине, чланови и заменици чланова Одборa за правосуђе, државну управу и локалну самоуправу, сви народни посланици, чланови Радне групe за унапређење изборног процеса, представници Министарства правде, Врховног суда, Врховног јавног тужилаштва, Високог савета судства, Високог савета тужилаштва, Апелационог суда у Крагујевцу, Вишег суда у Крагујевцу, Основног суда у Крагујевцу, Привредног суда у Крагујевцу, Прекршајног суда у Крагујевцу, Апелационог јавног тужилаштва у Крагујевцу, Вишег јавног тужилаштва у Крагујевцу, Основног јавног тужилаштва у Крагујевцу, Правосудне академије, Друштва судија Србије, Удружења тужилаца Србије, Удружења тужилаца и судија Србије, Форума судија Србије, Удружења судија прекршајних судова Србије, Форума правника Србије, Асоцијације судијских помоћника, Адвокатске коморе Србије, Агенције за спречавање корупције, Републичке изборне комисије, Комисије за ревизију, верификацију и контролу тачности и ажурирања бирачког списка, Националног конвента о Европској унији, удружења ЦРТА, Центар за слободне изборе и демократију и Транспарентност Србија, као и Мисије ОЕБС у Србији, Делегације Европске уније у Републици Србији, Амбасаде Сједињених Америчких Држава, Амбасаде Уједињеног Краљевства Велике Британије и Северне Ирске, Амбасаде Савезне Републике Немачке, Амбасаде Републике Италије, Амбасаде Француске Републике, Амбасаде Руске Федерације  и Амбасаде Краљевине Норвешке, као и сва заинтересована јавност.

